Kõlab üks nende tuntumaid hüüdlauseidki: "Kui sul on kopp ees orkidest, haldjatest ja päkapikest - siis tere tulemast reaalsete meeste maailma!" Ning tõepoolest - FE-s on mängija kasutada mitte kümneid rasse, vaid ainult üks - inimene (kes siis veel). Ja samuti  kümnetesse ulatuvaid erinevaid klasse siin pole - sa võid oma kangelast arendada just nii, nagu sulle endale meeldib, mitte nagu mänguloojad on arvanud, kuidas sulle peaks meeldima. Seega on tegu taas kahe suure mänguilma "maailmavaate" - Liivakasti (Sandbox) ning Teemapargi (Theme Park) vahelises lahingus suhteliselt harvaesineva sammuga Liivakasti. WoW püüdis omaenese suurusega kehtestada just Teemaparki kui seda ainsat ja õiget ning kõik need sajad kloonid sabas ei pakkunud paljut ise mõelda soovivale  mängurile. Eks see tõi FE-le ka kiirelt kõrge koha MMO-mängude mitteametlikus edetabelis.